નવનિતરાય તથા વીણાબેન તેમના બિઝનેસમાં કાયમ રચ્યાપચ્યા રહેતા. નાનકડો સાગર તેઓની રાહ જોઈને સૂઈ જતો. હા…. તેના માટે જાત જાતની વસ્તુઓ લાવવામાં કોઈ કમી રખાતી નહોતી, અભાવ હતો માત્ર મા-બાપ ના પ્રેમનો. તેઓને લાગતુ કે પૈસાથી અમે બાળકની બધી જરૂરીયાત પૂરી કરીએ છીએ. પૈસાના જોરે સ્કૂલ-કોલેજમાં પણ પાસ કરાવી દેવાતો. જ્યારે તેઓને ભાન થયુ કે સાગર ખરાબ સોબતના કારણે બગડી ગયો છે ત્યારે ઘણું મોડું થઈ ગયુ હતુ.